**ANUNȚ**

**Obiect consultare:** valoare estimativă achiziție servicii și produse de asigurare – polițade asigurare stocuri.

**Denumire autoritate contractantă- Contractant/ Asigurat :** Agenția Națională de Administrare a Bunurilor Indisponibilizate (ANABI).

**Date contact:** Bd. Regina Elisabeta, nr.3, Sector 3, București.

**Adrese de internet unde sunt publicate anunțurile**: <https://anabi.just.ro>, [www.e-licitatii.ro](http://www.e-licitatii.ro).

**Descriere consultare:** A**vând în vedere caracterul specific al poliței de asigurare stocuri (cargo), ANABI derulează un proces de consultare a pieței ca parte a procesului de achiziție privind stabilirea valorii estimative a serviciilor și produselor de asigurare necesare pentru asigurarea unui stoc de bunuri mobile la o valoare de 800.000 euro ca sumă asigurată inițial.**

**Elemente de context**: Agenția Naționala de Administrare a Bunurilor Indisponibilizate este instituție publică de interes național cu personalitate juridică, în subordinea Ministerului Justiției.

În temeiul art. 28 din Legea Nr. 318/2015, ANABI depozitează temporar și administrează bunurile mobile indisponibilizate a căror valoare individuală depășește, la momentul dispunerii măsurii asiguratorii, echivalentul în lei a sumei de 15.000 euro. În acest scop, Agenția este numită custode.

**Obiectul asigurării:** Asiguratorul este obligat să despăgubească, în limitele și condițiile ce vor fi prevăzute în contractul de asigurare, daunele materiale produse bunurilor mobile asigurate aflate în custodia ANABI, în calitate de custode, cauzate de întâmplarea bruscă şi neprevăzută a unuia din riscurile acoperite prin poliță, generate de evenimente viitoare și nesigure.

**Conținutul contractului de asigurare îl reprezintă asigurarea unui stoc rulant de bunuri mobile asupra cărora au fost instituite măsuri asiguratorii în proceduri penale**.

**Pe parcursul derulării contractului de asigurare, inventarul bunurilor asigurate se poate modifica la cererea autorității contractante - ANABI, fie prin eliminarea din listă a unora, fie prin includerea altora, polița de asigurare având un conținut flexibil și variabil, respectând aceeași cotă procentuală raportată la valoare de asigurare/ suma asigurată de la data intrării în vigoare a contractului de asigurare.**

Părțile contractului de asigurare pot stabili de comun acord ca periodic (de ex. din 3 în 3 luni) să se recalculeze valoarea stocului declarată inițial, deoarece stocul este unul rulant/ variabil. Suma asigurată este de 800.000 Euro - conformvalorii de inventara bunurilor mobile care fac parte din stoc. Polița de asigurare facultativă de stocuri se încheie pe o perioadă de 1 an cu posibilitate de reînnoire a contractului de asigurare.

Riscurile asigurate sunt: incendiu, trăsnet, explozie, cădere aparate zbor, inundație, furtună, alunecare și/sau prăbușire de teren, greutatea stratului de zăpadă, cutremur, avarii la instalația de apă, canalizare și încălzire centrală, inundație de la vecini, infracțiuni (de ex. furt sau tâlhărie), evenimente socio-politice, căderi de corpuri, undă sonică, vandalism, lovirii de către vehicule, precum și avarii produse de către terți, răsturnări sau ciocniri de tot felul de obiecte.

La încheierea contractului de asigurare, Contractantul/Asiguratul ANABI, va solicita Asigurătorului să precizeze numele reasigurătorului poliței de asigurare de stocuri.

În cadrul poliței de asigurare, franșiza este zero.

**Aspecte supuse consultării**: ofertele de asigurare de stocuri menționate vor conține: tariful cu sau fără TVA, după caz.

**Data limita transmitere propuneri:** 12.03.2020

**Data limita consultare**: 13.03.2020

**Data întâlnire cu operatorii economici interesați (consultare comună)**: 27.02.2020, ora 12:00, la sediul ANABI din București, bd. Regina Elisabeta nr. 3, sector 3.

**Modalitate desfășurare:** ofertele de asigurare, sugestiile vor fi transmise la adresa de email: achizitiipublice.anabi@just.ro.

Notă: Acest demers reprezintă o consultare a pieței ca parte a procesului de achiziție.